Què és La Société Rencesvals?
La Société Rencesvals (també anomenada Société Rencesvals pour l'étude des épopées romanes; en català, "Societat Rencesvals per a l'estudi de l'èpica romànica") és una societat científica fundada el 1955 a Pamplona i que té per objectiu promocionar els estudis sobre l'èpica romànica medieval.
La societat es creà a partir de les converses sostingudes entre diversos estudiosos en el decurs del quart congrés de la Société Internationale Arthurienne (Rennes, 1954), entre ells Omer Jodogne i Martí de Riquer, que es comprometé a organitzar un congrés el 1955 a Roncesvalls. A partir d'aquest col·loqui es decidí de fer-ne un segon el 1957 on es constituí formalment la societat. Els membres fundadors foren Rita Lejeune, Omer Jodogne, Jules Horrent, Ramón Menéndez Pidal, José María Lacarra, Martí de Riquer, Jean Frappier, Pierre Le Gentil, René Louis, Duncan McMillan, Angelo Monteverdi, Aurelio Roncaglia, Ruggero Ruggieri, André Burger.
La societat té la seu a Bèlgica. Per a la difusió dels estudis sobre l'èpica romànica publica un Bulletin bibliographique des de 1958; primer de publicació més irregular i, des de 1978, de publicació anual. Des de 1959, la societat organitza congressos cada tres anys.
El vint-i-unè congrés serà a Toronto el 2018.
Les seccions nacionals de la societat també organitzen col·loquis locals.
Una societat científica fundada el 1955 a Pamplona.